Cawete -aedje 2

Li cawete -aedje 2, c’ est ene cawete -aedje acawêye a on no, estô des ôtes cawetes -aedje, pår les pus corantes, ki sont-st acawêyes a on viebe, po fé l’ no d’ fijhaedje.

Li sinse est «sacwè fwait avou l’ bodje»:
 coraedje : çou k’ on fwait cwand on a do cour (li viebe « corer » n’ egzistêye nén ; mins gn a èn omonime, «coraedje 2», ki vént do viebe « cori »
 frutaedje : totes sôres di fruts (li viebe « fruter » n’ egzistêye nén).
 lingaedje : tot ç’ on fwait avou s’ linwe (li viebe « linguer » n’ egzistêye nén).
 linnaedje : mousmint fwait avou del linne (li viebe « linner » n’ egzistêye nén).
 påscaedje : bistoke po Påke (li viebe « påker » n’ egzistêye nén).
 parketaedje : dessén so on parket.
 royaedje : passaedje d' ene rowe (ki fwait ene roye).

Les nos tcherpetés avou l'  cawete -aedje 2 polèt esse riwaitîs come des colectifs do bodje. C' est bén clair dins :
 coxhlaedje : totes les coxhes d' èn åbe.
 djivrondaedje : tote li djivronde.
 pårtaedje : totes les pårts.
 ploumaedje : totes les plomes.
 poyaedje : tos les poys.
 tacaedje : totes les takes.
 vijhnaedje : tos les vijhéns.
 waidaedje : totes les waides.
 wimbiaedje : totes les wimbires.

Sustantifs avou l' cawete -aedje acawêye a on no (dedja studyîs sol Wiccionaire)

Categoreye:Cawetes do walon